Saiful Bahri

Saiful Bahri Ilyas (19 September 1924 – 26 Disember 1976) merupakan seorang komposer dan pencipta lagu Malaysia-Indonesia yang berkewarganegaraan Indonesia, yang aktif di kedua-dua negara ini pada 1950-an dan 1960-an. Beliau menulis dan menggubah Melaka Maju Jaya, lagu tema negeri Melaka, dan menulis lagu Duli Yang Maha Mulia, lagu tema negeri Selangor. Beliau juga paling dikenali sebagai pencipta lagu kebangsaan Malaysia, "Negaraku".

Kehidupan peribadi 
Beliau dilahirkan di Payakumbuh, Sumatera Barat, Hindia Timur Belanda (kini Indonesia).

Beliau mendapat pendidikan di INS Kayutanam, sekolah zaman penjajahan untuk Bumiputera, di mana beliau mengasah bakatnya dalam bidang muzik. Pada tahun 1941, Saiful Bahri berpindah ke Jakarta, dan menjadi pemain violin untuk Orkestra Studio Jakarta (OSD). Dari 1950 sehingga 1960, beliau menjadi konduktor untuk Orkestra.

Kerjaya 
Pada tahun 1956, beliau menggubah runut bunyi untuk filem Tiga Dara arahan Usmar Ismail. Beliau memenangi Anugerah Citra di Festival Filem Indonesia 1960 untuk Runut Bunyi Terbaik.

Pada tahun 1963, semasa konfrontasi Indonesia-Malaysia, beliau berhijrah ke Malaysia. Beliau bekerja untuk Orkestra Radio Malaya (kini Orkestra RTM) dan Filem Negara Malaysia. Semasa tempoh ini dalam kehidupannya, beliau menggunakan nama samaran Surya Buana.

Kematian 
Beliau meninggal dunia di Tokyo, Jepun pada 26 Disember 1976 semasa berkhidmat untuk Filem Negara Malaysia. Jenazahnya dibawa pulang ke Jakarta, dan disemadikan di Perkuburan Awam Tanah Kusir. Beliau meninggalkan isteri, Noraini Ahmad dan 5 anak. Isterinya, Noraini meninggal dunia pada 21 Disember 1999.

Rujukan

Pautan luar 
 Saiful Bahri di Discogs

Kelahiran 1924
Kematian 1976
Orang Indonesia berketurunan Melayu
Muslim Indonesia
Orang Malaysia berketurunan Melayu
Muslim Malaysia
Penggubah lagu Indonesia
Penggubah lagu Malaysia
Warga Filem Negara Malaysia